‘ทริส’คงเครดิต สปป.ลาวBBB+
ทริสคงเครดิต สปป.ลาว BBB+ ชี้รายได้จากการผลิตกระแสไฟฟ้า ช่วยลดความยากจน คลังชี้ไม่กระทบออกบาทบอนด์
10 มิ.ย. 2559

ทริสคงเครดิต สปป.ลาว BBB+ ชี้รายได้จากการผลิตกระแสไฟฟ้า ช่วยลดความยากจน คลังชี้ไม่กระทบออกบาทบอนด์
บริษัท ทริสเรทติ้ง เปิดเผยว่า ได้คงอันดับเครดิต สปป.ลาว และพันธบัตรที่ออกโดย สปป.ลาว ที่ระดับ BBB+ ด้วยแนวโน้ม “คงที่” สะท้อนถึงอัตราการขยายตัวของเศรษฐกิจประเทศที่แข็งแกร่งแม้ว่าจะชะลอตัวลง ตลอดจนการมีทรัพยากร ธรรมชาติที่อุดมสมบูรณ์ รายได้ของประเทศที่เพิ่มขึ้นจากการผลิตกระแสไฟฟ้าพลังน้ำ อย่างไรก็ดี อันดับเครดิตถูกจำกัดจากภาระหนี้ต่างประเทศของรัฐบาลที่เพิ่มสูงขึ้น การส่งออกและรายได้ของรัฐบาลที่ชะลอตัวลง ข้อจำกัดของระบบข้อมูลของภาครัฐ การเกิดใหม่ของตลาดทุนในประเทศ และการพัฒนาระบบสถาบันการเงินที่ยังอยู่ในช่วงเริ่มต้น โดยทริสเรทติ้ง คาดหวังว่ารัฐบาล สปป.ลาว จะมีความสามารถชำระหนี้ 
แหล่งข่าวจากกระทรวงการคลังเปิดเผยว่า การคงเครดิตของ สปป.ลาว ไม่มีผลกระทบต่อการมาขอออกบาทบอนด์ในไทย ซึ่งขึ้นกับความต้องการเงินลงทุนของ สปป.ลาว ด้วย โดยคลังจะพิจารณาให้สถาบันการเงินต่างประเทศออกบาทบอนด์ในไทยได้ปีละ 1-2 ครั้งเท่านั้น และมีเงื่อนไขไม่ให้แลกเปลี่ยนเป็นเงินตราต่างประเทศ ผู้ที่มาออกบาทบอนด์ส่วนใหญ่จึงกู้เงินบาท เพื่อใช้ค้าสินค้าและบริการในประเทศ